Apple Amerika va Osiyodagi hamkorlari bilan birgalikda yangi simsiz quvvatlash texnologiyasini yaratish ustida ish olib bormoqda, deya xabar berdi Bloomberg. Mazkur texnologiyaning asosiy o‘ziga xosligi smartfonni masofadan turib quvvatlash imkoni borligidadir. Aloqadagi simsiz quvvatlash uskunasi esa kompaniya tomonidan allaqachon foydalanilmoqda — Apple Watch’ni quvvatlash uchun induktiv quvvat bo‘lgan maxsus dok-stansiya talab qilinadi. Apple qurilmani imkon qadar uzoqroq masofadan quvvatlash uskunasini yaratish orqali o‘z raqobatchilarini ortda qoldirishni mo‘ljallamoqda. Axborot manbasining aytishicha, ayni paytda kompaniya masofadan uzatiladigan energiyaning yo‘qolish darajasini pasaytirish borasida ish olib bormoqda.